কেক (পুরাণ)
কেক হলেন প্রাচীন মিশরের হেলিওপোলিসের ওগদোয়াদ সৃষ্টিতত্ত্বে বর্ণিত আদ্যকালীন অন্ধকারের (kkw sm3w) দেবত্বারোপিত রূপ। ওগদোয়াদ দেবদেবীদের চারটি যুগল নিয়ে কল্পিত হয়েছিল; প্রত্যেক পুরুষ দেবতার একজন করে নারী প্রতিরূপ ছিলেন। কেকের নারী প্রতিরূপ ছিলেন কাউকেত। কোনও কোনও দিক থেকে কেক ও কাউকেত রাত্রি ও দিনেরও প্রতিনিধিত্ব করতেন এবং যথাক্রমে "আলোকের উত্থানকর্তা" ও "রাত্রির উত্থানকারিণী" বলে কথিত হতেন। নামটি লিখিত হত kk বা kkwy হিসেবে। সঙ্গে থাকত "অন্ধকার" অর্থাৎ kkw শব্দটির সঙ্গে যুক্ত দণ্ডের (ন২) সঙ্গে সূত্রবদ্ধ আকাশ চিত্রলিপির একটি রূপভেদ।